**NÁVRH**

**VŠEOBECNE ZÁVÄZNÉHO NARIADENIA**

**Mesta Námestovo č. 2/2020**

**O ochrannom pásme pohrebiska mesta Námestovo**

Mesto Námestovo v zmysle § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a v zmysle § 15 ods. 7 zákona č. 131/2010 Z. z. o pohrebníctve

**v y d á v a**

všeobecne záväzné nariadenie č. 2/2020 o ochrannom pásme pohrebiska mesta Námestovo

**Článok 1**

**Identifikačné údaje pohrebiska**

1. Verejným pohrebiskom v meste Námestovo je výlučne pohrebisko ( v texte aj ako „cintorín“) nachádzajúce sa na Hviezdoslavovej ulici v Námestove, ktorého súčasťou je aj dom smútku.

**Článok 2**

**Úvodné ustanovenie**

1. Mesto Námestovo týmto všeobecne záväzným nariadením (ďalej len VZN) určuje:
2. šírku ochranného pásma pohrebiska od hranice pozemku pohrebiska,
3. činnosti, ktoré nie je možné v ochrannom pásme vykonávať počas pohrebu.
4. Na účely tohto VZN sa rozumie:
5. pohrebisko je cintorín, kolumbárium, urnový háj, rozptylová lúka a vsypová lúka,
6. pohreb je pochovanie ľudských pozostatkov alebo ľudských ostatkov, obyčajne spojený s obradom.

**Článok 3**

**Šírka ochranného pásma**

1. Šírka ochranného pásma pohrebiska je 50 m od hranice pozemku pohrebiska umiestneného na území mesta Námestovo.

**Článok 4**

**Činnosti, ktoré nie je možné v ochrannom pásme vykonávať počas pohrebu**

1. V ochrannom pásme pohrebiska sa počas vykonávania pohrebu nepovoľujú vykonávať:
2. akékoľvek činnosti, ktoré rušia alebo inak negatívne ovplyvňujú dôstojný priebeh pohrebu hlukom, vibráciami, svetelnými alebo laserovými a inými obdobnými efektami a to akoukoľvek formou najmä neprimerane hlučným správaním, spevom, reprodukciou / produkciou hudby, hlukom motorov áut, strojov a zariadení, výkonom hlučných stavebných alebo iných prác,
3. vykonávanie akýchkoľvek verejných zhromaždení alebo podujatí spojených s produkciou hudby alebo hovoreného reprodukovaného slova s výnimkou takých, ktoré súvisia s alebo sú súčasťou prebiehajúceho pohrebu.

**Článok 5**

**Orgány dozoru a sankcie**

1. Dozor nad dodržiavaním tohto VZN vykonávajú:
2. prevádzkovateľ a zároveň správca pohrebiska.
3. mestská polícia.
4. Porušenie ustanovenia tohto VZN je postihnuteľné podľa osobitných predpisov.

**Článok 6**

**Záverečné ustanovenia**

1. Toto VZN bolo schválené mestským zastupiteľstvom v Námestove uznesením č............ dňa 24.06.2020 a nadobúda účinnosť pätnástym dňom od jeho vyvesenia na úradnej tabuli mesta Námestovo.

Milan Hubík

Primátor mesta

Toto všeobecne záväzné nariadenie mesta Námestovo č. 2/2020, ktorým sa schvaľuje prevádzkový poriadok pohrebiska mesta Námestovo:

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 05.06.2020,
2. bolo schválené uznesením Mestského zastupiteľstva mesta Námestovo č............... zo dňa 24.06.2020,
3. bolo zvesené z úradnej tabule po schválení Mestským zastupiteľstvom dňa..................
4. vyhlásené dňa .................... jeho vyvesením na úradnej tabuli mesta Námestovo,
5. nadobúda účinnosť dňa ............................